Alvaro Uribe elnök hétfőn letette az esküt a második hivatali idejére a kolumbiai fővárosban, Bogotában, és ígéretet tett a gazdaság javítására és a békekötésre a FARC (Kolumbia Forradalmi Fegyveres Erői) lázadóival. Szigorú biztonsági intézkedéseket vezettek be, hogy megakadályozzák a 2002-es első beiktatása alkalmával történt támadás megismétlődését, amikor a FARC lázadók aknavetőkkel lőtték az elnöki palotát, 20 embert megölve. A rendőrség jelentése szerint hétfőn hatástalanítottak egy autós bombát a fővárosban.
Alvaro Uribe Kolumbia jelenlegi elnöke.